Title: FLIP-IDEAL, verkkokurssi käänteisestä opetuksesta
Course: FLIP-IDEAL, verkkokurssi käänteisestä opetuksesta (Suomi)

Verkkokurssi on tarkoitettu aikuiskoulutuksen opettajille ja tarjoaa elävän elämän esimerkkejä ja kokemuksia käänteisestä opetuksesta perustaitoja harjoittelevien aikuisopiskelijoiden ryhmissä.

Kurssi rohkaisee opettajia käyttämään käänteistä oppimista tarjoamalla käytännön työkaluja työn tueksi!

Kurssin esittely ja tavoitteet

Kurssin tavoitteena on esitellä käänteistä oppimista. Kurssi tarjoaa teoriaa ja hyviä käytäntöjä käänteisestä oppimisesta. Tämän kurssin erityisenä kohderyhmänä ovat opettajat, jotka työskentelevät heterogeenisten opiskelijaryhmien parissa esimerkiksi kotoutumiskoulutuksessa, aikuisten perusopetuksessa tai ammatillisessa koulutuksessa.

Verkkokurssilla opit:

- Ymmärtämään käänteisen oppimisen teoreettista taustaa
- Toteuttamaan käänteistä opetusta aikuisopiskelijoiden parissa
- Varmistamaan, että opiskelijat ovat tehneet ennakkotehtävät ja sitoutuneet oppimiseen
- Arvioimaan opiskelijoiden oppimista käänteisessä opetuksessa
- Ymmärtämään käänteisen oppimisen hyötyjä ja haasteita aikuisoppijoiden parissa
- Käyttämään teknisiä sovelluksia ja työkaluja käänteiseen opetukseen

Tutustu kurssin materiaaleihin ja katso videot.

Saat suomenkielisen tekstityksen videoon painamalla "CC"-toiminnon päälle, ja sen jälkeen valitsemalla haluamasi kielen sen vieressä olevasta Asetukset-kohdasta.

Opiskeltuasi tekstin tai katsottuasi videon, merkitse osio valmiiksi (pieni laatikko otsikon vieressä, vain rekisteröityneille opiskelijoille).

Voit jakaa omia ajatuksiasi "Kokemuksia" -osiossa ja testata osaamistasi tehtävillä, jotka löydät kurssilta.

Kun olet käynyt koko kurssin läpi, voit hakea digitaalista osaamismerkkiä todisteeksi oppimisestasi. Lisätietoa osaamismerkeistä tulossa pian!